Tiesas, kas lietu izskatījusi pēc būtības, noteikšana blakus sūdzības procesā izskatītā tiesvedībā 
Ja tiesvedību lietā ir izbeigusi Administratīvā rajona tiesa, savukārt Senāts tiesas lēmumu ir atstājis negrozītu, tad Administratīvā procesa likuma 354.panta pirmās daļas izpratnē par tiesu, ar kuras nolēmumu ir pabeigta konkrētās lietas izskatīšana, ir uzskatāma Administratīvā rajona tiesa. Līdz ar to personas pieteikumu par jaunatklātiem apstākļiem jāskata Administratīvajai rajona tiesai. 

[bookmark: _Hlk183425438]Senāts šādā sastāvā: senatore referente Diāna Makarova, senatores Dzintra Amerika un Laura Konošonoka

rakstveida procesā izskatīja akciju sabiedrības „ASG Resolution Capital” pieteikumu par lietas jaunu izskatīšanu sakarā ar jaunatklātiem apstākļiem.

Aprakstošā daļa

[bookmark: _Hlk149648767][1] Pieteicēja – akciju sabiedrība „ASG Resolution Capital” – vērsās Administratīvajā rajona tiesā ar pieteikumu par labvēlīga administratīvā akta izdošanu, ar kuru pieteicējai tiktu atlīdzināts kriminālprocesā Nr. 11816006520 nodarītais kaitējums. Pieteikums sākotnēji pieņemts un ierosināta administratīvā lieta, taču ar Administratīvās rajona tiesas 2025.gada 15.maija lēmumu tiesvedība lietā izbeigta, pamatojoties uz Administratīvā procesa likuma 282.panta 2.punktu. Ar Senāta 2025.gada 17.decembra lēmumu Nr. SKA‑695/2025 (turpmāk – lēmums SKA‑695/2025) minētais tiesas lēmums atstāts negrozīts.

[bookmark: _Hlk223434170][2] Senātā saņemts un pieņemts pieteicējas pieteikums par lietas jaunu izskatīšanu sakarā ar jaunatklātiem apstākļiem. Pieteikumā norādīts, ka atbilstoši Senāta lēmumā SKA-695/2025 atzītajam pieteicējai ir subjektīvās tiesības prasīt kaitējuma atlīdzināšanu sakarā ar mantas arestu, taču tikai pēc tam, kad galīgi noslēgsies kriminālprocess, kura ietvaros arests uzlikts. Vienlaikus Senāta lēmumā nepamatoti norādīts, ka kriminālprocess Nr. 11816006520 nav galīgi noslēdzies. To, ka šis kriminālprocess ir izbeigts, apstiprina citstarp pieteikumam par jaunatklātiem apstākļiem pievienotais Valsts policijas 2024.gada 7.marta lēmums. Tā kā atbilstoši Senāta lēmumā SKA‑695/2025 atzītajam kriminālprocesa izbeigšanas fakts ir būtisks izskatāmajā lietā un var ietekmēt lietas rezultātu, apstāklis par konkrētā kriminālprocesa izbeigšanu ir uzskatāms par jaunatklātu apstākli Administratīvā procesa likuma 353.panta 1.punkta izpratnē. Tāpēc Senāta 2025.gada 17.decembra lēmums ir atceļams.


Motīvu daļa

[3] Pieteicēja pieteikumā par lietas jaunu izskatīšanu sakarā ar jaunatklātiem apstākļiem pareizi norāda, ka Administratīvā rajona tiesa, izbeidzot tiesvedību lietā, atzina, ka pieteicējai nav subjektīvo tiesību prasīt kaitējuma atlīdzinājumu mantas aresta atcelšanas gadījumā. Savukārt Senāts lēmumā SKA‑695/2025 atzina, ka juridiskajai personai, kas ir aizskartā mantas īpašniece, vispārīgi ir subjektīvās tiesības prasīt kaitējuma atlīdzinājumu par iestādes vai tiesas nepamatotu rīcību sakarā ar mantas arestu, taču tikai pēc tam, kad kriminālprocess, kura ietvaros tika uzlikts arests mantai, ir galīgi noslēdzies (11.punkts). Senāts arī atzina, ka tiesiskais pamats juridiskajai personai, kas ir aizskartā mantas īpašniece, prasīt kaitējuma atlīdzinājumu par iestādes vai tiesas nepamatotu rīcību sakarā ar mantas arestu ir konstatējams neatkarīgi no tā, vai noteiktā veidā tiek interpretēta Kriminālprocesā un administratīvo pārkāpumu lietvedībā nodarītā kaitējuma atlīdzināšanas likuma 2.panta otrā daļa, vai arī tiesību tālākveidošanas ceļā (turpat). Vienlaikus Senāts norādīja, ka, tā kā kriminālprocess, kura ietvaros bija uzlikts arests pieteicējas mantai, nav galīgi noslēdzies, pieteicējai šobrīd nav subjektīvo tiesību prasīt kaitējuma atlīdzinājumu sakarā ar mantas arestu (turpat).
Lai arī pieteicēja norāda, ka tās pārstāvis pirmās instances tiesas sēdē bija minējis, ka kriminālprocess, kura ietvaros tika uzlikts arests pieteicējas mantai, ir noslēdzies, tomēr pierādījums šim faktam – Valsts policijas lēmums par kriminālprocesa izbeigšanu – lietā iesniegts pēc Senāta lēmuma SKA‑695/2025 pieņemšanas. Valsts policija Senātam ir apstiprinājusi, ka tās lēmums par kriminālprocesa Nr. 11816006520 izbeigšanu ir stājies spēkā un pirmstiesas izmeklēšana kriminālprocesā nav atjaunota. Līdz ar to vispārīgi ir pamats vērtēt, vai tādējādi ir iestājies Administratīvā procesa likuma 353.panta 1.punktā paredzētais apstāklis lietas jaunai izskatīšanai – pieteicējas subjektīvo tiesību esības jeb pieteikuma par labvēlīga administratīvā akta izdošanu pieļaujamības vērtēšanai. Vienlaikus Senāts turpmāk norādīto apsvērumu dēļ atzīst, ka šā jautājuma izskatīšana ir Administratīvās rajona tiesas, nevis Senāta kompetencē.

[4] Administratīvā procesa likuma 354.panta pirmā daļa noteic, ka lietas jaunu izskatīšanu sakarā ar jaunatklātiem apstākļiem ierosina pēc lietas dalībnieka pieteikuma. Pieteikumu izskata tā pati tiesa, ar kuras spriedumu vai lēmumu pabeigta lietas izskatīšana pēc būtības.
Tātad, lemjot par to, kura tiesa izskata pieteikumu par jaunatklātiem apstākļiem, nepieciešams noskaidrot, ar kuras tiesas nolēmumu ir pabeigta lietas izskatīšana pēc būtības.
Ar lietas izskatīšanu pēc būtības parasti saprot tiesai nodotā tiesiskā strīda risināšanu – lietas apstākļu noskaidrošanu, pierādījumu pārbaudi, vērtēšanu u.tml. Gadījumā, kad tiesvedība lietā tiek izbeigta, strīds, kura risināšanai privātpersona ir vērsusies tiesā, netiek izskatīts pēc būtības. Tomēr Administratīvā procesa likuma 354.panta pirmās daļas izpratnē lietas izskatīšana pēc būtības attiecas arī uz tādiem gadījumiem, kad tiesvedība lietā netiek ierosināta vai tiesvedība tiek izbeigta. Tāpēc, kā to Senāts ir atzinis citā lietā, pieteikumu par lietas jaunu izskatīšanu sakarā ar jaunatklātiem apstākļiem var iesniegt arī tādā gadījumā, kad tiesvedība lietā ir izbeigta vai pieteikumu atteikts pieņemt (Senāta 2023.gada 3.oktobra lēmuma lietā Nr. SKA‑919/2023, ECLI:LV:AT:2023:1003.A420151622.39.L, 6.punkts).
Tā kā izskatāmajā gadījumā Administratīvā rajona tiesa izbeidza tiesvedību lietā, bet Senāts lēmumu SKA‑695/2025 pieņēma blakus sūdzības kārtībā, tad Senāts tieši šādā šīs lietas gaismā vērtēs to, kura tiesa Administratīvā procesa likuma 354.panta pirmās daļas izpratnē ir uzskatāma par tiesu, ar kuras nolēmumu ir pabeigta konkrētās lietas izskatīšana pēc būtības.

[5] Atbilstoši Administratīvā procesa likuma 282.panta 2.punktam tiesa izbeidz tiesvedību, ja pieteikumu iesniegusi persona, kurai nav tiesību iesniegt pieteikumu. Savukārt atbilstoši šā likuma 283.panta otrajai daļai par šādu tiesas lēmumu var iesniegt blakus sūdzību.
Augstākas tiesu instances kompetenci, izskatot blakus sūdzību, nosaka Administratīvā procesa likuma 323.pants. Atbilstoši šā panta pirmajai daļai Senātam, izskatot blakus sūdzību, ir tiesības:
1) atstāt lēmumu negrozītu, bet sūdzību noraidīt;
2) atcelt lēmumu pilnībā vai daļā un nodot jautājumu jaunai izskatīšanai tajā tiesā, kas lēmumu pieņēmusi;
3) atcelt lēmumu pilnībā vai daļā un ar savu lēmumu izlemt jautājumu pēc būtības;
4) grozīt lēmumu.
Administratīvā procesa likuma 323.panta otrā daļa nosaka: ja nav objektīvu šķēršļu jautājuma izlemšanai pēc būtības, Senātam, izskatot blakus sūdzību, ir pienākums ar savu lēmumu izlemt jautājumu pēc būtības.
Kā redzams, Administratīvā procesa likuma 323.panta pirmajā un otrajā daļā atsevišķos gadījumos ir lietots formulējums „izlemt jautājumu pēc būtības”. Kā Senāts ir skaidrojis citā lietā, atbilstoši Administratīvā procesa likuma 323.panta jēgai blakus sūdzības kārtībā ir pārbaudāms tas ar lietas virzību un izskatīšanu saistītais jautājums, ko vispirms – ar pārsūdzēto lēmumu – ir risinājusi tiesa, kuras izskatīšanā ir lieta. Tāpēc jautājuma izlemšana pēc būtības ir saprotama tikai kā attiecīgā procesuālā jautājuma izlemšana ar citu rezultātu (Senāta 2008.gada 22.aprīļa lēmuma lietā Nr. SKA‑322/2008. A42679007, 7.punkts). Citiem vārdiem sakot, jautājumu, ko vispirms ir risinājusi zemākas instances tiesa, Senāts blakus sūdzības kārtībā izlemj pēc būtības tad, ja Senāts šo jautājumu izlemj ar citu rezultātu. Savukārt, ja Senāts atzīst, ka rezultāts jeb pārsūdzētā tiesas lēmuma nolēmuma daļa ir pareiza, tad Senāts atbilstoši Administratīvā procesa likuma 323.panta pirmās daļas 1.punktam pārsūdzēto tiesas lēmumu atstāj negrozītu, un tas tādējādi stājas spēkā. Atstājot negrozītu tiesas lēmumu, Senāts akceptē konkrēto rezultātu jeb lietas iznākumu, pie kāda ir nonākusi tiesa, nevis pats to izlemj.
Tā kā izskatāmajā gadījumā tiesvedību lietā ir izbeigusi Administratīvā rajona tiesa, savukārt Senāts tiesas lēmumu ir atstājis negrozītu, tad Administratīvā procesa likuma 354.panta pirmās daļas izpratnē par tiesu, ar kuras nolēmumu ir pabeigta konkrētās lietas izskatīšana, ir uzskatāma Administratīvā rajona tiesa. Līdz ar to pieteicējas pieteikumu par jaunatklātiem apstākļiem jāskata Administratīvajai rajona tiesai, nevis Senātam.

[6] Senāts piekrīt pieteicējai, ka Senāta lēmuma SKA‑695/2025 pamatojums atšķiras no Administratīvās rajona tiesas 2025.gada 15.maija lēmuma pamatojuma. Tāpat pieteicēja pareizi norāda, ka Administratīvā rajona tiesa, izbeidzot tiesvedību lietā, vispār nepiešķīra nozīmi jautājumam par kriminālprocesa izbeigšanu; šis jautājums kontekstā ar juridiskās personas, kas ir aizskartā mantas īpašniece, tiesībām prasīt kaitējuma atlīdzinājumu pirmo reizi apskatīts lēmumā SKA-695/2025.
Tomēr Senāts neuzskata, ka šā iemesla dēļ pieteicējas pieteikumu par jaunatklātiem apstākļiem jāskata Senātam. Minētais pamatojams ar to, ka Administratīvā rajona tiesa tiesvedību izbeidza, pamatojoties uz Administratīvā procesa likuma 282.panta 2.punktu jeb tāpēc, ka atzina, ka pieteicējai nav subjektīvo tiesību iesniegt pieteikumu. Lēmumā SKA-695/2025, lai arī citu apsvērumu dēļ, arī Senāts atzina, ka pieteicējai šobrīd nav subjektīvo tiesību iesniegt konkrēto pieteikumu. Citiem vārdiem sakot, Senāts nonāca pie tāda paša rezultāta, tāpēc Senātam nebija pamata atcelt pārsūdzēto tiesas lēmumu. Tā kā Senāts nevis pats izbeidza tiesvedību, bet atstāja negrozītu Administratīvās rajona tiesas lēmumu, šis tiesas lēmums stājās spēkā.

[7] Senāts arī nepiekrīt pieteicējai, ka tās pieteikumu par jaunatklātiem apstākļiem jāskata Senātam tā iemesla dēļ, ka Senātam, kā to norāda pieteicēja, blakus sūdzības izskatīšanas laikā nebija šķēršļu noskaidrot, ka kriminālprocess Nr. 11816006520 ir izbeigts, un tādējādi bija iespēja lemt par Administratīvās rajona tiesas 2025.gada 15.maija lēmuma atcelšanu. Ja tas tā arī būtu, tas nevar mainīt likumā noteikto pieteikuma par jaunatklātiem apstākļiem izskatīšanas kārtību.
Papildus norādāms, ka tiesai, lemjot par pieteicējas pieteikumu par jaunatklātiem apstākļiem, jāņem vērā Senāta lēmumā SKA-695/2025 paustās atziņas un izdarītie secinājumi. Tāpēc, ja tiesa atzīs, ka pieteicējas norādītais apstāklis par kriminālprocesa izbeigšanu Administratīvā procesa likuma 353.panta 1.punkta izpratnē ir jaunatklāts apstāklis, tiesai atbilstoši Administratīvā procesa likuma 357.panta otrajai daļai būs jālemj par Administratīvās rajona tiesas 2025.gada 15.maija lēmuma atcelšanu, jo tieši ar šo lēmumu, kas ir stājies spēkā, ir pabeigta lietas izskatīšana pēc būtības jeb ir noteikts konkrēts lietas rezultāts. Savukārt, ja tiesa pieņems Administratīvā procesa likuma 356.panta pirmajā vai trešajā daļā vai arī 357.panta trešajā daļā paredzēto lēmumu, pieteicējai par tiesas lēmumu būs tiesības iesniegt blakus sūdzību. Līdz ar to, nododot pieteicējas pieteikumu par jaunatklātiem apstākļiem izskatīšanai tiesai, ar kuras nolēmumu ir pabeigta konkrētās lietas izskatīšana, pieteicējas pieteikuma par jaunatklātiem apstākļiem nepieņemšanas vai noraidīšanas gadījumā tiks nodrošinātas pieteicējas tiesības uz pieteikuma par jaunatklātiem apstākļiem izskatīšanu divās tiesu instancēs. Minēto iemeslu dēļ nav pamata arī pieteicējas norādītajām bažām par to, ka tiek ierobežotas tās tiesības uz pieeju tiesai.

[8] Senāts papildus obiter dictum norāda, ka gadījumā, ja tiesa pieņems pieteicējas pieteikumu par jaunatklātiem apstākļiem un atcels 2025.gada 15.maija lēmumu par tiesvedības izbeigšanu, tad, lemjot par pieteicējas pieteikuma par labvēlīga administratīvā akta izdošanu pieļaujamību kontekstā ar Senāta lēmumā SKA-695/2025 atzīto (ka juridiskajai personai, kas ir aizskartā mantas īpašniece, ir tiesības uz kaitējuma atlīdzinājumu sakarā ar mantas arestu, taču pēc kriminālprocesa noslēguma), bez ievērības nav atstājams fakts, ka brīdī, kad pieteicēja ar iesniegumu par kaitējuma atlīdzinājumu bija vērsusies iestādē, Valsts policija jau bija pieņēmusi lēmumu par kriminālprocesa Nr. 11816006520 izbeigšanu. Tādējādi brīdī, kad iestāde vērtēja, vai ir kaitējuma atlīdzinājuma tiesiskais pamats, kriminālprocess jau bija izbeigts.

Rezolutīvā daļa

Pamatojoties uz Administratīvā procesa likuma 123.panta sesto daļu un 354.panta pirmo daļu, Senāts

nolēma

nosūtīt akciju sabiedrības „ASG Resolution Capital” pieteikumu par lietas jaunu izskatīšanu sakarā ar jaunatklātiem apstākļiem izskatīšanai pēc piekritības Administratīvajai rajona tiesai.

Lēmums nav pārsūdzams.

Tiesas, kas lietu izskatījusi pēc būtības, noteikšana blakus sūdzības procesā izskatītā  tiesvedībā    Ja tiesvedību lietā ir izbeigusi Administratīvā rajona tiesa, savukārt Senāts tiesas lēmumu  ir atstājis negrozītu, tad Administratīvā procesa likuma 354.panta pirmās daļas izpratnē  par tiesu, ar kuras nolēmumu ir pabeigta konkrētās lietas izskatīšana, ir u zskatāma  Administratīvā rajona tiesa. Līdz ar to personas pieteikumu par jaunatklātiem apstākļiem  jāskata Administratīvajai rajona tiesai.    Latvijas Republikas Senāt a   Admi nistratīvo lietu depa rtamenta   2 0 26.ga da 24.marta   LĒMUMS   Lieta Nr.   A420175524, SJA - 1/2026     ECLI:LV:AT:2026:0324.A420175524.8.L     Senāts   šādā sastāvā:  senator e referente   D iāna  Makarova ,   senatores Dzintra  Amerika un Laura Konošonoka     ra kstveida procesā izskatīja  akciju sabiedrības   „ASG Resolution Capital”  pieteikumu par lietas   jaunu   izskatīšanu sakarā ar jaunatklātiem apstākļiem .     Aprakstošā daļa     [1]   Pieteicēja  –   akciju sabiedrība „ASG   Resolution   Capital”  –   vērsās  Administratīvajā rajona  tiesā ar  pieteikumu par labvēlīga administratīvā akta izdošanu, ar  kuru pieteicējai tiktu atlīdzināts kriminālprocesā Nr.   11816006520 nodarītais kaitējums .  Pieteikums sākotnēji pieņemts un ierosināta administratīvā lieta, taču ar Administratīvās  rajona tiesas 2025.gada 15.maija lēmumu tiesvedība lietā  izbeigta , pamatojoties uz  Administratīvā procesa likuma 282.panta 2.punktu. Ar  Senāta 2025.gada 17.decembra  lēmumu  Nr.   SKA - 695/2025 (turpmāk  –   lēmums SKA - 695/2025)  minētais tiesas lēmums  atstāts negrozīts .     [2]   Senātā saņemts  un pieņemts  pieteicējas pieteikums  par lietas jaunu izskatīšanu  sakarā ar jaunatklātiem apstākļiem .   Pieteikumā norādīts, ka  atbilstoši Senāta  lēmumā  SKA - 695/2025   atzītajam   pieteicējai ir subjektīvās tiesības prasīt kaitējuma atlīdzināšanu  sakarā ar mantas arestu, taču tikai pēc tam, kad galīgi noslēgsies kriminālprocess, kura  ietvaros arests uzlikts. Vienlaikus Senāta lēmumā nepamatoti norādīts, ka  kriminālprocess Nr.   11816 006520 nav galīgi noslēdzies.  To, ka šis kriminālprocess ir  izbeigts,  apstiprina   citstarp  pieteikumam par jaunatklātiem apstākļiem pievienotais  Valsts  policijas 2024.gada 7.marta lēmums . Tā kā a tbilstoši  Senāta lēmumā SKA - 695/2025   atzītajam kriminālprocesa izbeigšanas fakts ir būtisks izskatāmajā lietā un var ietekmēt  lietas rezultātu , apstāklis par konkrētā kriminālprocesa izbeigšanu  ir uzskatāms par  jaunatklāt u   apstākli Administratīvā procesa likuma 353.panta 1.punkta izpratnē.   Tāpēc  Senāta 2025.gada 17.decembra lēmums ir atceļams.    

